บนถนนสีลมที่มีของกินอยู่มากมาย นิวคุงไปเดินเล่นและได้ซื้อน้ำกินที่ร้าน นนท์กาแฟโบราณ เลยเอามารีวิวซะเลย
ร้าน นนท์กาแฟโบราณ นี้จะตั้งอยู่ด้านหน้าตึกยูไนเต็ต ตรงข้ามกับ รพ.คริสเตียน หาร้านได้ไม่ยากครับ ร้านเป็นแผงลอยอยู่ใกล้ถนน
ร้านจะเป็นแผงลอยเล็กๆ ที่มีคนเข้ามาซื้อเรื่อยๆ นิวคุงเดินผ่านเห็นมะนาวลูกโตดี เลยแวะซื้อชามะนาวกินซะเลย

เมนูเครื่องดื่มของร้านก็จะเป็นเมนูชงโบราณ เหมือนร้านเครื่องดื่มทั่วๆไป เช่นพวกกาแฟ โกโก้ เขียว แดง ชาดำ เป็นต้น
ราคาต่อแก้วเริ่มที่แก้วละ 20 บาท ครับ

วันนี้นิวคุงได้สั่งกินเป็นเมนู ชามะนาวเย็น ครับ (25 บาท)
รสชาติของชามะนาวแก้วนี้ เป็นรสที่เปรี๊ยวอร่อยกินแล้วสดชื่นเลยครับ
กินไปคำแรก จะได้รสเปรี๊ยวนำจากมะนาวและมีรสหวานตามมา เมื่อผสมกันแล้วจะได้รสเปรี๊ยวหวานอร่อยสดชื่น เป็นรสที่กินแล้วไม่หวานเลี่ยนคอ กินได้เรื่อยๆเลยครับสำหรับแก้วนี้
และทางร้านใช้มะนาวใส่ให้ผม 2 ลูกเลย เปรี๊ยวสะใจ ชอบมาก

สรุปโดยรวม (เต็ม 10)
ให้ 8 คะแนน ชามะนาวรสเปรี๊ยวอร่อย กินได้เพลินๆ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  21 / 9 / 57
